கேரட், ஆரஞ்சு போன்ற ஆரஞ்சு நிற உணவுப் பொருட்களில் பீட்டாகரோட்டின், வைட்டமின் `சி' அதிகம் உள்ளன. அவற்றைச் சாப்பிடுவதால் பார்வைக் குறைபாடுகளைத் தடுக்கலாம். மேலும் இது புற்றுநோய் வராமல் தடுக்கும். உடலில் கொழுப்பின் அளவைக் கட்டுப்படுத்தி சீராக வைக்க உதவும். மஞ்சள் நிறக் காய்கறிகள் மற்றும் பழங்களில் கரோட்டினாய்டு சத்து அதிகம் உள்ளது. இது செரிமானத்தின்போது வைட்டமின் `ஏ' வாக மாற்றப்படுகிறது. இது கண் பார்வையை மேம்படுத்த உதவும். துளசி, புதினா, கீரைகள் போன்ற பச்சை நிறத் தாவரங்களில் குளோரோபில் அதிகம் இருப்பதால் அவற்றை சாப்பிடுவதால் கழிவுகள் எளிதாக வெளியேறும். இதுபோல் ஒவ்வொரு நிறங்களிலும் உள்ள காய், கனிகளுக்கும் ஒவ்வொரு சத்து, ஒவ்வொரு தன்மை உள்ளது.